Izvor: Facebook / 24 sata

Udžbenik je za katolički vjeronauk osmoga razreda osnovne škole koji će se i nadolazeće školske godine naći na mnogim školskim klupama u Hrvatskoj

Neki su ljudi zato ateisti jer smatraju da je sjajno sama sebe smatrati nekom vrstom "boga" kako bi samo mogli određivati što je dobro, a što je zlo. Kome njegov EGO stoji u središtu svijeta, taj je egoist.

Egoisti su, to je svatko ponekad doživio, prilično nesimpatični ljudi. Egoisti su logično ateisti - jer je jasno da se u njihovu sliku svijeta ne uklapa nitko tko je veći, ljepši, pametniji, svetiji ili dostojniji poštovanja od njih samih. Citat je to iz udžbenika iz vjeronauka koji je na društvenim mrežama posljednjih dana pokrenuo mnoge rasprave.

S Kristom u život 8, udžbenik je za katolički vjeronauk osmoga razreda osnovne škole o kojem se raspravljalo i ranijih godina kada su neki roditelji ukazivali na 'opasne stavove' i 'teško prihvatljive konstatacije' koji su u suprotnosti s naslovom udžbenika, pišu 24sata.